cyanic-selkie/wikianc huggingface dataset:
সোহাগী জাহান তনু হত্যাকাণ্ড
বিচার
তনু হত্যা সংগঠনের ছয় বছর পরেও এই মামলার তদন্ত চলছে। তিনজন পুরুষের বীর্যের ডিএনএ পাওয়া গেলেও তা অনুযায়ী কোন আসামীকে শনাক্ত করা সম্ভব না হওয়ায় এখন অব্দি কোন আসামী গ্রেফতার হয়নি। হত্যাকাণ্ডের ছয় বছর পার হলেও কোনো আসামী সনাক্ত না হওয়ায় হতাশ তনুর বাবা-মা। গণমাধ্যমের কাছে তিনি হতাশা প্রকাশ করেন।"তনুর মা আনোয়ারা বেগম বিডিনিউজ টোয়েন্টিফোর ডটকমকে বলেন, “জিন্দা লাশ হয়ে বেঁচে আছি,  প্রায় সময়ই অসুস্থ থাকি- এরই মধ্যে কয়েকবার হাসপাতালেও গেছি। প্রতি মুহূর্তে মনে হয় এই বুঝি মরে গেলাম। আমার বয়স হয়েছে, অবস্থা দেখে মনে হচ্ছে মৃত্যুর আগে তনুর খুনিদের বিচারটা দেখে যেতে পারবো না। নামাজে প্রতিদিন দোয়া করি- মেয়েকে যারা হত্যা করেছে, তাদের বিচার যেন আল্লাহ করেন। আমরা গরিব মানুষ, তাই বিচার পাওয়ার আশা এখন ছেড়েই দিয়েছি।” "
চর খলিফা ইউনিয়ন
চর খলিফা বাংলাদেশের ভোলা জেলার অন্তর্গত দৌলতখান উপজেলার একটি ইউনিয়ন।
আয়তন
চর খলিফা ইউনিয়নের আয়তন ৪,৩৫৩ একর।
প্রশাসনিক কাঠামো
চর খলিফা ইউনিয়ন দৌলতখান উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম দৌলতখান থানার আওতাধীন। এটি জাতীয় সংসদের ১১৬নং নির্বাচনী এলাকা ভোলা-২ এর অংশ।
জনসংখ্যার উপাত্ত
২০১১ সালের আদমশুমারি অনুযায়ী চর খলিফা ইউনিয়নের মোট জনসংখ্যা ৩৩,০১৯ জন। এর মধ্যে পুরুষ ১৬,৩৪১ জন এবং মহিলা ১৬,৬৭৮ জন। মোট পরিবার ৬,৭২৬টি।
শিক্ষা
২০১১ সালের আদমশুমারি অনুযায়ী চর খলিফা ইউনিয়নের সাক্ষরতার হার ৪০.৬%।
ওয়াকা গ্রাউন্ড
ওয়াকা গ্রাউন্ড (WACA Ground; ) পশ্চিম অস্ট্রেলিয়ার রাজধানী পার্থের একটি ক্রীড়া স্টেডিয়াম। এ স্টেডিয়ামটি ১৮৯০ সালে নির্মাণ করা হয়। ২৪,৫০০ আসন ক্ষমতাসম্পন্ন স্টেডিয়ামটির স্বত্ত্বাধিকারী হচ্ছে পশ্চিম অস্ট্রেলিয়া ক্রিকেট অ্যাসোসিয়েশন (ওয়াকা)। এ সংস্থার মাধ্যমেই ওয়াকা গ্রাউন্ড পরিচালিত হচ্ছে।
১৮৯০-এর দশকের সূচনালগ্নে পশ্চিম অস্ট্রেলিয়ার প্রধান ক্রিকেট মাঠ হিসেবে বিবেচিত। ১৯৭০ সালে সর্বপ্রথম টেস্ট খেলা আয়োজনের ব্যবস্থা করা হয়। ওয়েস্টার্ন ওয়ারিয়র্সের প্রথম-শ্রেণীর ক্রিকেট এবং স্থানীয় বিগ ব্যাশ লীগ ফ্র্যাঞ্জাইজ পার্থ স্কর্চার্সের ঘরের মাঠে হিসেবে ওয়াকাকে ব্যবহার করা হয়। মহিলাদের ক্রিকেট দল ওয়েস্টার্ন ফারি মহিলাদের জাতীয় ক্রিকেট লীগে অংশগ্রহণ করে।
==ইতিহাস == ঐতিহাসিক এই মাঠ সাক্ষী হয়ে আছে অনেক কিছুরই, দারুণ কিছু মুহূর্তের, দুর্দান্ত সব পারফরম্যান্সের। ১৮৮৫ সালে যে মাঠ তৈরির উদ্যোগ নেওয়া হয়েছিল, সেটি বাস্তবে রূপ পেয়েছিল ১৮৮৯ সালে। যদিও ওয়াকায় টেস্ট খেলা হয়েছিল এর অনেক পরে—১৯৭০ সালে। ইংল্যান্ড ও অস্ট্রেলিয়ার মধ্যকার অ্যাশেজ সিরিজ দিয়ে টেস্ট ভেন্যু হিসেবে পথচলা শুরু করা ওয়াকায় ইংল্যান্ড-অস্ট্রেলিয়াই নেমেছে শেষ টেস্টটি খেলতে।
ডেনিস লিলি বনাম জাভেদ মিয়াঁদাদ, ১৯৮১
জাভেদ মিয়াঁদাদের নেতৃত্বে পাকিস্তানের প্রথম সফর। স্বাগতিকদের ১৮০ রানে গুটিয়ে দিয়ে হাওয়ায় উড়ছিল পাকিস্তান। কিন্তু ডেনিস লিলি ও টেরি অলডারম্যান ৯ উইকেট নিজেদের মধ্যে ভাগাভাগি করে নিলে ৬২ রানে অলআউট পাকিস্তান। চতুর্থ ইনিংসে মিয়াঁদাদের দলের সামনে লক্ষ্য ছিল ৫৪৩। ২৭ রানে ২ উইকেট হারানোর পর ক্রিজে আসেন ‘বড়ে মিয়াঁ’। একটি রান নিতে গিয়ে ধাক্কা লাগে লিলি ও মিয়াঁদাদের। এ নিয়ে আম্পায়ারের কাছে অভিযোগ করেন লিলি। পরে মিয়াঁদাদের ঊরুতে ছোট্ট একটি লাথি ঝাড়েন। ব্যস, আর যায় কোথায়। লিলিকে রীতিমতো ব্যাট তুলে মারতে গিয়েছিলেন মিয়াঁদাদ! পরে আম্পায়ারের মধ্যস্থতায় শান্ত হয় পরিস্থিতি।
২০১৬ বাংলাদেশ চ্যাম্পিয়নশিপ লিগ
২০১৬ বাংলাদেশ চ্যাম্পিয়নশিপ লিগ (পৃষ্টপোষকতা জনিত কারণে মার্সেল বাংলাদেশ চ্যাম্পিয়নশিপ লিগ ২০১৬ নামেও পরিচিত) বাংলাদেশের পেশাদার ফুটবল লিগের দ্বিতীয় সর্বোচ্চ আসর বাংলাদেশ চ্যাম্পিয়নশিপ লিগ(বিসিএল)-এর পঞ্চম মৌসুম। এই মৌসুমে ৮টি ফুটবল ক্লাব - টিএন্ডটি ক্লাব মতিঝিল, অগ্রণী ব্যাংক লিমিটেড স্পোর্টস ক্লাব, ভিক্টোরিয়া স্পোর্টিং ক্লাব, ফকিরেরপুল ইয়ংমেন্স ক্লাব, বাংলাদেশ পুলিশ ফুটবল ক্লাব, কাওরান বাজার প্রগতি সংঘ, চট্টগ্রাম মোহামেডান এসসি ও সাইফ স্পোর্টিং ক্লাব লিমিটেড অংশগ্রহণ করে। এই মৌসুম ২৯ অক্টোবর, ২০১৬ হতে ৯ জানুয়ারি, ২০১৭ পর্যন্ত চলে। মৌসুমের সকল খেলা(৫৬টি ম্যাচ) ঢাকা মহানগরীর ২টি ভেন্যুতে অনুষ্ঠিত হয়। এই মৌসুমে ফকিরেরপুল ইয়ংমেন্স ক্লাব শিরোপা জয় করে। চট্টগ্রাম মোহামেডান নিম্নস্তরের লিগে অবনমিত হয়।
ওয়াকা গ্রাউন্ড
কার্টলি অ্যামব্রোসের ১ রানে ৭ উইকেট, ১৯৯৩
অস্ট্রেলিয়া ও ওয়েস্ট ইন্ডিজ ৫ ম্যাচের টেস্ট সিরিজ তখন ১-১ সমতায়। সিরিজের চতুর্থ টেস্ট মাত্র ১ রানে জিতে সমতা ফিরিয়েছিল ক্যারিবীয়রা। ওয়াকায় পঞ্চম টেস্টে ইনিংস ও ২৫ রানে জিতেছিল রিচি রিচার্ডসনের ওয়েস্ট ইন্ডিজ। প্রথম ইনিংসে বিধ্বংসী এক স্পেলে অস্ট্রেলিয়ার ৭ ব্যাটসম্যানকে আউট করেছিলেন ৬ ফুট ৭ ইঞ্চি উচ্চতার অ্যামব্রোস। রান খরচ করেছিলেন মোটে ১। সেই ইনিংসে জাস্টিন ল্যাঙ্গার, স্টিভ ওয়াহ ও শেন ওয়ার্ন বাদে বাকি সব ব্যাটসম্যানকে আউট করেছিলেন ওয়েস্ট ইন্ডিজের অন্যতম সেরা এই পেসার। ৯ উইকেট নিয়ে ম্যাচসেরা হয়েছিলেন কার্টলি অ্যামব্রোস।
২০১৬ বাংলাদেশ চ্যাম্পিয়নশিপ লিগ
মৌসুমের সার-সংক্ষেপ
বাংলাদেশ ফুটবল ফেডারেশন, এই মৌসুমে দলগুলিকে কোন বিদেশী খেলোয়াড় নিবন্ধনের সুযোগ রাখেনি। ফকিরেরপুল ইয়ংমেন্স ক্লাব এই মৌসুমের ১৪ খেলায় ২৭ পয়েন্ট নিয়ে তাদের প্রথম বিসিএল শিরোপা জয় করে। সাইফ স্পোর্টিং ক্লাব লিগের ১৪ ম্যাচেই অপরাজিত থাকে এবং ২৬ পয়েন্ট নিয়ে অপরাজিত রানার্স-আপ হয়। দল দুইটি ২০১৭-১৮ মৌসুমের বাংলাদেশ প্রিমিয়ার লিগে-এ উত্তীর্ণ হয়। ১১ আগস্ট, ২০১৬ তারিখের অগ্রণী ব্যাংক ও ভিক্টোরিয়া এসসি-এর মধ্যে অনুষ্ঠিত ম্যাচটিতে লিগের সর্বোচ্চ ৫ গোল হয়। মোট ৫৬টি ম্যাচে ১০৮টি গোল হয়। আট দলের পয়েন্ট তালিকায় সবার নিচে থাকায় চট্টগ্রাম মোহামেডান প্রথম বিভাগ ফুটবল লিগে অবনমিত হয়। অর্থাভাবে এই মৌসুমের শিরোপাজয়ী দল ফকিরেরপুল ইয়ংমেন্স ক্লাব পরের মৌসুমে প্রিমিয়ার লিগে খেলেনি, তারা পুনরায় ২০১৭-এর চ্যাম্পিয়নশিপ লিগে অংশগ্রহণ করে।
পৃষ্টপোষক
ওয়ালটন গ্রুপের মার্সেল ব্র্যান্ড এই মৌসুমের শিরোনাম পৃষ্টপোষক ও পুরষ্কারের অর্থায়ন করে। এছাড়াও প্রিমিয়ার ব্যাংক, প্রগতি ইনস্যুরেন্স, ইস্টার্ন ব্যাংক ও ম্যাক্স গ্রুপ সহযোগী পৃষ্টপোষক ছিল
ওয়াকা গ্রাউন্ড
ম্যাথু হেইডেনের ৩৮০, ২০০৩
সেবার হিথ স্ট্রিকের নেতৃত্বে জিম্বাবুয়ে এসেছিল অস্ট্রেলিয়ায়। প্রথম ইনিংসে ৭৩৫ রানের পাহাড় গড়েছিল স্বাগতিকেরা। এর আগে টেস্টের সর্বোচ্চ ইনিংস ছিল লারার ৩৭৫। ১১টি ছয় আর ৩৮টি চারে ৩৮০ করেছিলেন হেইডেন। এটিই তখন হয়ে উঠেছিল টেস্টের সর্বোচ্চ ব্যক্তিগত ইনিংস। ছয় মাস পরই অবশ্য নিজের রেকর্ড ফের দখলে নিয়েছিলেন লারা, ইংল্যান্ডের বিপক্ষে ৪০০ করে অপরাজিত ছিলেন ত্রিনিদাদের রাজকুমার। তবে এখনো দ্বিতীয় সর্বোচ্চ টেস্ট ইনিংস হিসেবে অক্ষত রয়েছে হেইডেনের মহাকাব্যিক সেই ইনিংস।
২০১৬ বাংলাদেশ চ্যাম্পিয়নশিপ লিগ
দলসমূহ
এই মৌসুমে ৮টি দল অংশগ্রহণ করে। ৮টি দলের মধ্যে ৫টি দল পূর্ব মৌসুমের অংশগ্রহণকারী দল। সাইফ স্পোর্টিং ক্লাব ও কারওয়ান বাজার প্রগতি সংঘের অভিষেক ঘটে, দল দুইটি প্রথমবারের মত পেশাদার লিগে অংশ নেয়। চট্টগ্রাম মোহামেডান ২০১০-১১ মৌসুমের পর বাংলাদেশ প্রিমিয়ার লিগ থেকে অবনমিত হওয়ার পর পুনরায় পেশাদার লিগে ফিরে আসে। দল সমূহ -
ওয়াকা গ্রাউন্ড
অ্যাডাম গিলক্রিস্টের ৫৭ বলে সেঞ্চুরি, ২০০৬
অ্যাশেজের তৃতীয় টেস্টেই সিরিজ জয় নিশ্চিত করেছিল পন্টিংয়ের অস্ট্রেলিয়া। তবে সব আলো কেড়ে নিয়েছিলেন অ্যাডাম গিলক্রিস্ট। আগের তিন টেস্ট ইনিংসে রান পাননি, এমনকি সেই টেস্টের প্রথম ইনিংসেও ডাক মেরেছিলেন তিনি। দ্বিতীয় ইনিংসে অস্ট্রেলিয়ার রান উৎসবের মাঝে দাঁড়িয়ে ৪০ বলে ফিফটি করেছিলেন এই উইকেটকিপার ব্যাটসম্যান। পার্থের ৫০ ডিগ্রি তাপমাত্রায় পরের ১৭ বলে ঝড় তুলেছিলেন ইংলিশ বোলারদের ওপর। ৫৭ বলে সেঞ্চুরি করার পথে ৪টি ছক্কা ও ১২টি বাউন্ডারি হাঁকিয়েছিলেন গিলি। ২০৬ রানে টেস্ট জিতেছিল স্বাগতিকেরা, ধরে রেখেছিল অ্যাশেজ।
২০১৬ বাংলাদেশ চ্যাম্পিয়নশিপ লিগ
ভেন্যু সমূহ
এই মৌসুমের উদ্বোধনীসহ কিছু খেলা ঢাকার বঙ্গবন্ধু জাতীয় স্টেডিয়াম ও বেশীরভাগ ম্যাচ বীর শ্রেষ্ঠ শহীদ সিপাহী মোস্তফা কামাল স্টেডিয়ামে অনুষ্ঠিত হয়েছে।
পয়েন্ট তালিকা
টীকাঃ অর্থাভাবে এই মৌসুমের শিরোপাজয়ী দল ফকিরেরপুল ইয়ংমেন্স ক্লাব পরের মৌসুমে প্রিমিয়ার লিগে খেলেনি এবং ২০১৭-এর চ্যাম্পিয়নশিপ লিগে অংশগ্রহণ করে।
ওয়াকা গ্রাউন্ড
মাঠের অবস্থা
ওয়াকা’র পীচকে পৃথিবীর অন্যতম দ্রুতগতিসম্পন্ন ও বাউন্সার উপযোগী হিসেবে গণ্য করা হয়, যা ফাস্ট বোলারদের বাড়তি সুবিধা প্রদান করে। এছাড়াও, পীচের বহিঃভাগও দ্রুততর। এ সকল বৈশিষ্ট্যের সাথে বৈকালিক সমুদ্রের বাতাস মাঠে প্রবাহিত হয়। এরফলে ঐতিহাসিকভাবেই পেসার ও সুইং বোলারগণের জন্য সর্বাপেক্ষা আকর্ষণীয় স্থান হিসেবে বিবেচিত হয়ে আসছে। মাঝেমাঝেই অত্যন্ত দ্রুতগতিতে রান সংগ্রহ করতেও দেখা যায় এখানে। ডিসেম্বর, ২০১২ সালে সাতটি দ্রুততম সময়ের টেস্ট সেঞ্চুরির মধ্যে চারটিই এসেছে ওয়াকাতে।
অন্যান্য
এ মাঠকে অন্যান্য ক্রীড়ায়ও ব্যবহার করতে দেখা যায়। তন্মধ্যে অ্যাথলেটিক্স, অস্ট্রেলিয়ান রুলস ফুটবল, বেসবল, ফুটবল, রাগবি লীগ, রাগবি ইউনিয়ন খেলা এখানে অনুষ্ঠিত হয়েছে। এছাড়াও, রক কনসার্টের ন্যায় অন্যান্য কর্মকাণ্ডেও এ মাঠ ব্যবহৃত হয়।
গারো পাহাড় স্বায়ত্তশাসিত জেলা পরিষদ
ডান|350x350পিক্সেল| উত্তর-পূর্ব স্বায়ত্তশাসিত বিভাগসমূহ
গারো পাহাড় স্বায়ত্তশাসিত জেলা পরিষদ (জিএইচএডিসি) ভারতের মেঘালয় রাজ্যের একটি স্বায়ত্তশাসিত জেলা পরিষদ। এটি তুরায় এবং পূর্ব গারো পাহাড় জেলা, পশ্চিম গারো পাহাড় জেলা, দক্ষিণ গারো পাহাড় জেলা, উত্তর গারো পাহাড় জেলা এবং দক্ষিণ পশ্চিম গারো পাহাড় জেলা মেঘালয়ের তিনটি স্বায়ত্তশাসিত জেলা পরিষদের একটি এবং পঁচিশটি স্বায়ত্তশাসিত একটি।
ভোর (শহর)
ভোর (Bhor) ভারতের মহারাষ্ট্র রাজ্যের পুনে জেলার একটি শহর।
মারিও জার্দেল
মারিও জার্দেল দে আলমিদা রিবিরো (জন্ম: ১৮ সেপ্টেম্বর ১৯৭৩) ব্রাজিরের একজন পেশাদার ফুটবল খেলোয়াড়। জার্দেল মাঠে সঠিক সময়ে সঠিক স্থানে থাকার জন্য বিশেষভাবে উল্লেখযোগ্য, যার ফলে তিনি তার সময়ে ইউরোপের অন্যতম সেরা গোলদাতা হয়ে উঠেছিলেন। তিনি পোর্তো, গ্যালাতেসারে এবং স্পোর্টিং সিপি-র হয়ে ২৬৬টি খেলায় অংশ নিয়ে ২৭৪টি গোল করেছেন। জার্দেল দু'বার ইউরোপীয় লিগে সর্ব্বোচ্চ গোলদাতার পুরস্কার "গোল্ডেন বুট" লাভ করেছেন।
ভোর (শহর)
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৫৮৮ মিটার (১৯২৯ ফুট)।
জনসংখ্যার উপাত্ত
ভারতের ২০০১ সালের আদম শুমারি অনুসারে ভোর শহরের জনসংখ্যা হল ১৭,৮৮২ জন। এর মধ্যে পুরুষ ৫১% এবং নারী ৪৯%। এখানে সাক্ষরতার হার ৭৮%। পুরুষদের মধ্যে সাক্ষরতার হার ৮৩% এবং নারীদের মধ্যে এই হার ৭৩%। সারা ভারতের সাক্ষরতার হার ৫৯.৫%, তার চাইতে ভোর এর সাক্ষরতার হার বেশি। এই শহরের জনসংখ্যার ১২% হল ৬ বছর বা তার কম বয়সী।
নিউজিল্যান্ড জাতীয় অনূর্ধ্ব-১৯ ক্রিকেট দল
নিউজিল্যান্ড জাতীয় অনূর্ধ্ব-১৯ ক্রিকেট দল হল অনূর্ধ্ব-১৯ আন্তর্জাতিক ক্রিকেটে নিউজিল্যান্ডের প্রতিনিধিত্বকারী দল। দলটি ১৯৮৬ সালে প্রথম কোন অফিসিয়াল  ম্যাচ খেলে এবং তখন থেকে ২০০৭ সালের ৫ ফেব্রুয়ারি পর্যন্ত ৪১টি ম্যাচ খেলেছে।
বর্তমান দল
২০১৬ আইসিসি অনূর্ধ্ব-১৯ ক্রিকেট বিশ্বকাপের জন্য ঘোষিত দল:
বাংলাদেশ হিন্দু বৌদ্ধ খ্রিস্টান ঐক্য পরিষদ
বাংলাদেশ হিন্দু বৌদ্ধ খ্রিস্টান ঐক্য পরিষদ হলো বাংলাদেশে বসবাসরত হিন্দু, বৌদ্ধ ও খ্রিস্টান নাগরিকদের একটি অরাজনৈতিক সংগঠন। এটি ১৯৮৮ সালে বাংলাদেশের ধর্মীয় ও জাতিগত সংখ্যালঘুদের মানবাধিকার রক্ষার জন্য প্রতিষ্ঠা করা হয়। মেজর জেনারেল (অব.) চিত্ত রঞ্জন দত্ত সংগঠনটির প্রতিষ্ঠাতা সভাপতি।
ইতিহাস
দীর্ঘ সংগ্রামের পর জাতীয়তাবাদ, সমাজতন্ত্র, গণতন্ত্র ও ধর্মনিরপেক্ষতা মূলনীতি হিসেবে বাংলাদেশের সংবিধান রচিত হয়। কিন্তু সংবিধানের অষ্টম সংশোধনীতে রাষ্ট্রধর্ম ইসলাম ঘোষণার পর ধর্মনিরপেক্ষতার হওয়ার পরেও একটি নির্দিষ্ট ধর্মকে রাষ্ট্রীয় মর্যাদা দেওয়া হয়। ফলে ধর্মরাষ্ট্রে ধর্মীয় জাতিগত সংখ্যালঘু সম্প্রদায় সাংবিধানিকভাবে শুধুমাত্র সম-নাগরিক অধিকারের মর্যাদা থেকেই বিচ্যুত হলো না, তাদের উপর বৈষম্য, নিগৃহণ, নিপীড়ন চালানোর অধিকার প্রকারান্তরে সংবিধানে স্বীকৃতি পায়। এরই প্রতিবাদে, প্রতিরোধে এবং স্বাধীনতার ঘোষণাপত্রে বর্ণিত মতে সম-অধিকার, সম-মর্যাদা প্রতিষ্ঠার প্রত্যয়ে জন্ম নেয় বাংলাদেশ হিন্দু বৌদ্ধ খ্রিস্টান ঐক্য পরিষদ। এটির প্রতিষ্ঠাতা সভাপতি ছিলেন বীর উত্তম খেতাবপ্রাপ্ত অবসরপ্রাপ্ত মেজর জেনারেল চিত্ত রঞ্জন দত্ত।
পরবর্তীতে ১৯৯০ সালে উত্তর আমেরিকার বাংলাদেশী ধর্মীয় ও জাতিগত সংখ্যালঘুরা নিউ ইয়র্কে ঐক্য পরিষদের একটি শাখা খোলেন। ২০০৫ সালে টরন্টোতে এর কানাডীয় শাখা গঠন করা হয়। ফ্রান্সের মতো ইউরোপীয় দেশগুলিতেও এর শাখা রয়েছে।
বর্তমান পরিষদ
২০২২ সালে সংগঠনটির নতুন কমিটিতে অ্যাডভোকেট রানা দাশগুপ্ত বাংলাদেশ হিন্দু বৌদ্ধ খ্রিস্টান ঐক্য পরিষদের বর্তমান সাধারণ সম্পাদক। নতুন তিন সভাপতি হয়েছেন ঊষাতন তালুকদার, অধ্যাপক নিম চন্দ্র ভৌমিক ও নির্মল রোজারিও।
উদ্দেশ্য ও লক্ষ্য
সংগঠনের প্রধান উদ্দেশ্য ও লক্ষ্য হলো মুক্তিযুদ্ধের মূলনীতি জাতীয়তাবাদ, ধর্মনিরপেক্ষতা, গণতন্ত্র ও সমাজতন্ত্র প্রতিষ্ঠা, বাঙালী জাতির ঐক্য ও সংহতি রক্ষা, ধর্ম-বর্ণ-সম্প্রদায় নির্বিশেষে সর্বস্তরের জনগণের মৌলিক মানবাধিকার ও স্বাধীনতার নিশ্চয়তা বিধান, মানবসত্তার মর্যাদা ও মূল্যবোধের স্বীকৃতি, সকল মানুষের স্বাভাবিক জীবন বিকাশের পরিপূর্ণ সুযোগ সৃষ্টি, ধর্মীয় স্বাধীনতা নিশ্চিতকরণ, বৈষম্য-বঞ্চনা-সাম্প্রদায়িকতার অবসান, আদিবাসী জনগোষ্ঠীসহ অনগ্রসর জনগনের উপর শোষণ-নির্যাতন-বৈষম্যের অবসান, সামাজিক স্বাধীনতা ও ন্যায়বিচার প্রতিষ্ঠার মাধ্যমে শোষণমুক্ত সমাজ গঠন এবং সকল সম্প্রদায়ের মানুষের সমমর্যাদার ভিত্তিতে সার্বিক রাষ্ট্রকাঠামো গড়ে তোলা।
অঙ্গ সংগঠন
বাংলাদেশ হিন্দু বৌদ্ধ খ্রিস্টান ঐক্য পরিষদের আটটি অঙ্গ সংগঠন আছে:
সুহ্ম রাজ্য
সুহ্ম ছিল একটি পূর্ব রাজ্য অঞ্চল যা এখন পশ্চিমবঙ্গ, ভারত ও বাংলাদেশের দখলে অবস্থিত। এই রাজ্যে তার প্রতিবেশী রাজ্য প্রাসুহ্ম সঙ্গে মহাকাব্য মহাভারত-উল্লেখ করা হয়েছে, যা বর্তমানে বাংলাদেশে।
মহাভারতে উল্লেখ
মহাভারত অনুযায়ী, অঙ্গ, বঙ্গ, কলিঙ্গ, পুণ্ড্র ও সুহ্ম - এই পাঁচটি পূর্বাঞ্চলীয় রাজ্যের প্রতিষ্ঠাতারা একই বংশের সন্তান ছিলেন। তারা রাজা বলির, গৌতম দিরঘাতামাস নামে এক ঋষির ঘরে জন্মগ্রহণ করেন যিনি গিরিভরাজার নিকটবর্ত মগধ এ বাস করতেন, পালিত পুত্র ছিলেন।
জামালগঞ্জ কয়লা ক্ষেত্র
ইতিহাস
১৯৬২ সালে যুক্তরাষ্ট্রের সহায়তায় তখনকার খনিজ ও জ্বালানি শক্তি কমিশন জয়পুরহাট জেলার জামালগঞ্জে ১১টি ক্ষেত্র চিহ্নিত করেন। এই এলাকার ৬৭০ থেকে ১০৬২ মিটার গভীরে উন্নতমানের হাই ভলাটাইল বিটুমিনাস কয়লার সন্ধান পাওয়া যায়।
খনন কাজ
২০১৫ সালের ২১শে জুন বাংলাদেশের পেট্রোবাংলার সাথে ভারতের মাইনিং এসোসিয়েটস প্রাইভেট লিমিটেডের একটি চুক্তি স্বাক্ষরিত হয়। তারা পরীক্ষা করে দেখে কয়লার ফাঁকের আনুবীক্ষণিক স্তরে কি পরিমাণ মিথেন গ্যাস রয়েছে। ২০১৮ সালে পেট্রোবাংলা এই কয়লা ক্ষেত্রের উত্তর-পশ্চিমাংশের ১৫ বর্গকিলোমিটার এলাকায় প্রথম ধাপে সম্ভাব্যতা যাচাই করে কয়লা উত্তোলনের উদ্যোগ গ্রহণ করে।
ঢোল কলমি
ঢোল কলমি (pink morning glory), (বৈজ্ঞানিক নাম: Ipomoea carnea) হচ্ছে কনভলভালাসি পরিবারের এক প্রজাতির গুল্ম। এর কাণ্ড দিয়ে কাগজ তৈরি হয়। এই উদ্ভিদের ঔষধিগুণ বিরাজমান। এটি বিষাক্ত। বাংলাদেশের গ্রামাঞ্চলে এই গাছ দিয়ে খেতের বেড়া তৈরি করার প্রচলন আছে।। এই উদ্ভিদের ভেষজগুণ আছে।
বিবিধ
Ipomoea গণের প্রজাতিগুলির সংখ্যা প্রায় ৫ শতাধিক।
বুখারা আমিরাত
বুখারা আমিরাত (Buxoro amirligi) ছিল ১৭৮৫ সাল থেকে ১৯২০ সাল পর্যন্ত মধ্য এশিয়ার একটি রাষ্ট্র। আমু দরিয়া ও সির দরিয়া নদীর মধ্যবর্তী অঞ্চল এই রাষ্ট্রের অন্তর্গত ছিল। আমিরাতের মূল অঞ্চল ছিল নিম্ন জারাফশান নদী, প্রাচীন শহর সমরকন্দ ও রাজধানী বুখারাসহ এর নগর কেন্দ্রসমূহ। এর পশ্চিমে ছিল খোয়ারিজমের খিভা খানাত এবং পূর্বে ফারগানার কোকান্দ খানাত। বর্তমানে এটি উজবেকিস্তানের অংশ।
ইতিহাস
১৭৮৫ সালে মাঙ্গিত আমির শাহ মুরাদের ক্ষমতাগ্রহণের মাধ্যমে আনুষ্ঠানিকভাবে বুখারা আমিরাত প্রতিষ্ঠিত হয়। ১৮৬৮ সালে আমিরাত রুশদের সাথে যুদ্ধে পরাজিত হয়। রাশিয়া কর্তৃক গুরুত্বপূর্ণ সমরকন্দ শহরসহ আমিরাতের অধিকাংশ অঞ্চল একীভূত করে নেয়া হয়। ১৮৭৩ সালে বাকি অংশ রুশ প্রটেক্টরেটে পরিণত হয়।
রেড আর্মি ১৯২০ সালের মার্চে একটি ব্যর্থ আক্রমণ চালায়। তবে একই বছরের সেপ্টেম্বরের আক্রমণে তারা সফল হয়। বলশেভিকরা বুখারা আমিরাত দখল করে বুখারান পিপল'স সোভিয়েত রিপাবলিক গঠন করে। বর্তমানে এই অঞ্চলের অধিকাংশ উজবেকিস্তানের অন্তর্গত। তবে কিছু অংশ তাজিকিস্তান, তুর্কমেনিস্তান, কাজাখস্তান ও আফগানিস্তানের মধ্যেও রয়েছে।
লিডা (পুরাণ)
ডান|থাম্ব|লিডা অ্যান্ড সোয়ান, মিকেলেঞ্জেলো এর হারিয়ে যাওয়া ছবির ১৬ 'শ  শতকের প্রতিচিত্র ডান|থাম্ব|159x159পিক্সেল|Leda, by Gustave Moreau ডান|থাম্ব|251x251পিক্সেল|Leda with the Swan, a restored Roman copy, perhaps after an original by Timotheus (Museo del Prado) গ্রিক পুরাণ অনুসারে লিডা (/ˈliːdə, ˈleɪ-/; Greek: Λήδα [lɛ͜ɛ́da͜a]) ছিলেন আয়েতোলিয়ান রাজা থেস্তিয়াসের কন্যা এবং স্পার্টার রাজা তাইন্দারেউসের স্ত্রী। তার কাহিনী রেনেসাঁর জনপ্রিয় মোটিফ এবং পরবর্তীতে চিত্র লিডা অ্যান্ড দ্য সোয়ান  এর জন্ম দেয়। তিনি হেলেন (Ἑλένη), ক্লাইমেনেস্ত্রা (Κλυταιμνήστρα), এবং ক্যাস্টর ও পোলাক্স (Κάστωρ καὶ Πολυδεύκης) এর মা ছিলেন
জিউস লিডার প্রশংসক ছিলেন, তিনি লিডাকে মরাল রূপে আকর্ষিত করেছিলেন। তিনি মরাল হয়ে ঈগলের থেকে আশ্রয় খোঁজার ছলে লিডার বাহুতে লুটিয়ে পড়েন। যে রাতে জিউস লিডার সাথে মিলিত হন সেই রাতে তাইন্দারেউসও লিডার সাথে মিলিত হন, ফলে লিডা দুইটি ডিম প্রসব করেন। একটি থেকে হেলেন এবং ক্লাইমেনেস্ত্রা জন্ম নেন অপরটি থেকে জন্ম নেন ক্যাস্টর এবং পোলাক্স। এই চার জনের মধ্যে কে জিউসের সন্তান ার কে তাইন্দারেউসের সন্তান তা কোথাও পরিষ্কার ভাবে উল্লেখিত হয়নি। এমনকি কোন সন্তান মরণশীল বা অমর, মানুষ বা অর্ধ-দৈব টাও কোথাও বলা হয়নি। তবে  কোন কোন জায়গায় ক্যাস্টর এবং পোলাক্সকে অমর বলা হয় আবার কোন কোন জায়গায় শুধু পোলাক্সকেই অমর বলা হয়। আবার এটাও সবসময় বলা হয় যে, হেলেন জিউসের কন্যা।
তাইন্দারেউসের ঔরসে লিডার আরও তিনটি কন্যা ছিলঃ তিমান্দ্রা (Τιμάνδρα), ফোয়েবে (Φοίβη), এবং ফিলোনি (Φιλονόη)।
হোমারের ইলিয়াদে হেলেন যখন ট্রয়ের দেয়াল থেকে নিচে তাকিয়ে আকিয়ানদের দেখছিলেন তখন তিনি ভাবছিলেন তার ভাইয়েরা কোথায়। কথক জানান যে ততক্ষণে তারা দুজনই মৃত্যুবরণ করেছেন এবং তাদেরকে তাদের মাতৃভূমি লাসেডিমনে সমাহিত করা হয়েছে। এভাবে হোমার জানা যে তার দুজনই মরণশীল ছিলেন।
অন্য এক উৎস থেকে জানা যায় হেলেনের মা ছিলেন নেমেসিস (Νέμεσις), এবং তিনিও জিউসের মরাল রূপের সাথে মিলনের ফলে হেলেনকে গর্ভে ধারণ করেন। এক রাখাল তার প্রসবকৃত ডিম কুড়িয়ে পায় এবং তা লিডাকে দেয়। লিডা সেই ডিম একটি  সিন্দুকে রেখে ফোটায়, যখন হেলেনের জন্ম হয় তখন তাকে নিজের সন্তান হিসেবে গ্রহণ করে। জিউস হেলেনের জন্মকে স্মরণীয় করে রাখতে আকাশে একটি মরাল আকৃতির তারকামণ্ডলী সৃষ্টি করেন, যার নাম সিগনাস (Κύκνος)।
কলায়
"লিডা এবং মরাল" ও "লিডা এবং ডিম" প্রাচীন চারুকলার ক্ষেত্রে এক বিশেষ অনুপ্রেরণা ছিল। পরবর্তী কালেও এটি উৎসাহের একটি বিশেষ উৎস হিসেবে গণ্য হয়েছে। এই কাহিনীই উইলিয়াম বাটলার ইয়েটস  এর কবিতা  Leda and the Swan বিষয়বস্তু।
ইরাসেমা আলকান্তারা
ইরাসেমা আলকান্টারা-আইয়ালা (জন্ম ১৯৭০) তিনি মেক্সিকো জাতীয় স্বায়ত্তশাসিত বিশ্ববিদ্যালয়ের প্রাকৃতিক বিপদ এবং ঝুঁকির অধ্যাপক। তিনি সামাজিক বিজ্ঞানের সাথে প্রাকৃতিক বিজ্ঞানের সমন্বয় করেছেন এবং বিশেষত গবেষণায় ভূমিধসের ঘটনা, প্রাকৃতিক বিপদ এবং দুর্বলতার ঘটনা ঘটে। তাকে ২০১ European সালের ইউরোপীয় জিওসায়েন্স ইউনিয়ন সের্গেই সলোভিয়েভ পদক দেওয়া হয়েছিল।
গবেষণা এবং কর্মজীবন
১৯৯৯ সালে আলকানতারা-আইয়ালা ম্যাসাচুসেটস ইনস্টিটিউট অব টেকনোলজিতে পোস্টডক্টোরাল গবেষণা সহযোগী হিসাবে যোগ দিয়েছিলেন, যেখানে তিনি সিভিল এবং এনভায়রনমেন্টাল ইঞ্জিনিয়ারিং বিভাগে কর্মরত ছিলেন। ২০০ সালে আলসানতারা-আইয়ালা মেক্সিকোয় জাতীয় স্বায়ত্তশাসিত বিশ্ববিদ্যালয়ে সহকারী অধ্যাপক হিসাবে যোগদান করেছিলেন। তিনি প্রফেসর পদে পদোন্নতি পেয়েছিলেন এবং সর্বকনিষ্ঠ মহিলাকে ২০০৮ সালে ভূগোলের ইনস্টিটিউটের পরিচালক করা হয়েছিল।  তার কাজটি লাতিন আমেরিকা এবং ক্যারিবীয়দের উপর দৃষ্টি নিবদ্ধ করে তিনি মেক্সিকো জাতীয় দুর্যোগ প্রতিরোধ কেন্দ্র এবং প্রাকৃতিক ক্ষতিকারক কেন্দ্রের সাথে কাজ করেন।  আলকান্টারা-আইয়ালা লাতিন আমেরিকা র দুর্যোগ প্রতিরোধ সম্পর্কিত সামাজিক স্টাডিজ নেটওয়ার্কের সদস্য is [is] তিনি বৃষ্টিপাতের প্রভাবে ভূমিধস দ্বারা উপস্থাপিত বিপদটি, বায়বীয় ফটোগ্রাফ, ক্ষেত্র পর্যবেক্ষণ এবং opeাল অস্থিতিশীলতা বিশ্লেষণ ব্যবহার করে মূল্যায়ন করেছেন। তিনি এই ক্ষেত্রের কাজ সামাজিক দুর্বলতার বিশ্লেষণ সহ সামাজিক বিজ্ঞান অধ্যয়নের সাথে একত্রিত করেছেন  তিনি ভূতাত্ত্বিকদের বিকাশকারী বিশ্বের ঝুঁকি ও দুর্যোগ পরিচালনার জন্য জড়িত থাকার প্রয়োজনীয়তার উপর জোর দিয়েছিলেন।  সাধারণভাবে, আলকান্টারা-আইয়ালা বিশ্বাস করেন যে দুর্যোগ সামাজিকভাবে নির্মিত, ঝুঁকি, পরিবেশ এবং উন্নয়নের মধ্যে একটি সংযোগ রয়েছে এবং স্থানীয় ঝুঁকিগুলি পরিচালনা করা যেতে পারে। তিনি দুর্যোগ প্রকল্পের ফরেনসিক তদন্তে অন্যান্য সহকর্মীদের সাথে সহযোগিতা করেছেন, যা ঝুঁকি সৃষ্টির কারণ এবং চালকদের তদন্ত করে  আলকানতারা-আইয়ালা মেক্সিকোয় জাতীয় সিভিল প্রোটেকশন সিস্টেমকে ইন্টিগ্রেটেড দুর্যোগ ঝুঁকি ব্যবস্থাপনার আরও একটি মূলনীতিতে রূপান্তর করারও প্রস্তাব দিয়েছেন।
একাডেমিক পরিষেবা
আলকান্টারা-আইয়ালা ভূতাত্ত্বিকদের আন্তর্জাতিক সংঘের প্রাক্তন সহ-সভাপতি।  তিনি এর আগে আন্তর্জাতিক ভৌগোলিক ইউনিয়নের ভাইস প্রেসিডেন্ট এবং দুর্যোগ ঝুঁকি কর্মসূচির জন্য সমন্বিত গবেষণা (আইএসসি) এর দায়িত্ব পালন করেছেন। তিনি মাউন্টেন রিসার্চ ইনিশিয়েটিভ (এমআরআই) এর নেতৃত্ব কাউন্সিলের দায়িত্ব পালন করছেন। তিনি ডেভলপিং ওয়ার্ল্ড ] এর বিজ্ঞান ও মহিলাদের জন্য বিজ্ঞান এবং মেক্সিকান বিজ্ঞান একাডেমীর সদস্য। তার প্রথম বই, জিওমর্ফোলজিকাল হ্যাজার্ডস অ্যান্ড দুর্যোগ প্রতিরোধ, কেমব্রিজ ইউনিভার্সিটি প্রেস ২০১০ সালে প্রকাশ করেছিল।  তিনি ওয়ার্ল্ড একাডেমি অফ সায়েন্সেস-এর একটি তরুণ অনুমোদিত Aff [
পুরস্কার এবং সম্মান
তার পুরস্কার এবং সম্মান অন্তর্ভুক্ত;
২০১১ বিশ্ব বিজ্ঞান একাডেমি (টিডব্লিউএস) - লাতিন আমেরিকার আঞ্চলিক অফিস এবং ক্যারিবীয়দের (আরওএলএসি) তরুণ বিজ্ঞানীদের জন্য পুরস্কার
তরুণ বিজ্ঞানীদের জন্য ২০১২ মেক্সিকান একাডেমি অফ সায়েন্সেস প্রাইজ [
২০১৬ ইউরোপীয় জিওসায়েন্স ইউনিয়ন সের্গেই সলোভিয়েভ পদক
শার্লি ম্যাকলেইন
শার্লি ম্যাকলেইন (Shirley MacLaine; জন্ম: শার্লি বেটি, ২৪শে এপ্রিল ১৯৩৪) হলেন একজন মার্কিন অভিনেত্রী, গায়িকা, নৃত্যশিল্পী, সমাজকর্মী ও লেখক। অভিনয়ের স্বীকৃতি হিসেবে তিনি একবার একাডেমি পুরস্কার, ২০১২ সালে আমেরিকান ফিল্ম ইনস্টিটিউট থেকে এএফআই আজীবন সম্মাননা পুরস্কার, এবং প্রদর্শন কলার মাধ্যমে মার্কিন সংস্কৃতিতে অবদানের জন্য ২০১৩ সালে কেনেডি সেন্টার সম্মাননা লাভ করেন। তিনি তার নব্য যুগ বিশ্বাসের জন্য পরিচিত এবং তার আধ্যাত্মিকতা ও পুনঃদেহধারনে আগ্রহ রয়েছে। তিনি তার এই বিশ্বাস, বিশ্ব ভ্রমণ ও তার হলিউড কর্মজীবনের উপর কয়েকটি আত্মজীবনীমূলক বই রচনা করেছেন।
ছয়বার একাডেমি পুরস্কারে মনোনীত ম্যাকলেইন প্রামাণ্যচিত্র দ্য আদার হাফ অব দ্য স্কাই: আ চায়না মেমোইর (১৯৭৫) পরিচালনার জন্য শ্রেষ্ঠ পূর্ণদৈর্ঘ্য প্রামাণ্যচিত্র বিভাগে একাডেমি পুরস্কারের মনোনয়ন লাভ করেন এবং সাম কেম রানিং (১৯৫৮), দি অ্যাপার্টমেন্ট (১৯৬০), ইরমা লা দুস (১৯৬৩) ও দ্য টার্নিং পয়েন্ট (১৯৭৭) চলচ্চিত্রে অভিনয়ের জন্য শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন ও টার্মস অব এনডিয়ারমেন্ট চলচ্চিত্রের জন্য শ্রেষ্ঠ অভিনেত্রী বিভাগে অস্কার লাভ করেন। তিনি আস্ক অ্যানি গার্ল (১৯৫৯) ও দি অ্যাপার্টমেন্ট (১৯৬০) চলচ্চিত্রের জন্য দুইবার শ্রেষ্ঠ বিদেশি অভিনেত্রী বিভাগে বাফটা পুরস্কার লাভ করেন, এবং বিশেষ টিভি অনুষ্ঠান জিপসি ইন মাই সোল-এর জন্য একটি এমি পুরস্কার লাভ করেন। এছাড়া তিনি পাঁচটি প্রতিযোগিতামূলক গোল্ডেন গ্লোব পুরস্কার লাভ করেন এবং ১৯৮৮ সালে তাকে গোল্ডেন গ্লোব সেসিল বি. ডামিল পুরস্কার প্রদান করা হয়।
প্রারম্ভিক জীবন
শার্লি ম্যাকলেইন বেটি ১৯৩৪ সালের ২৪শে এপ্রিল ভার্জিনিয়ার রিচমন্ডে জন্মগ্রহণ করেন। তার নামকরণ করা হয় অভিনেত্রী শার্লি টেম্পলের নামানুসারে। তার পিতা আইরা ওয়েন্স বেটি ছিলেন মনোবিজ্ঞানের অধ্যাপক, সরকারি বিদ্যালয়ের প্রশাসক ও আবাসন ব্যবসায়ের প্রতিনিধি। তার মাতা ক্যাথলিন করিনি (বিবাহপূর্ব নাম ম্যাকলিন) ছিলেন নাট্যতত্ত্বের শিক্ষিকা। তিনি কানাডার নোভার স্কটিয়ার উল্‌ফভিলে জন্মগ্রহণ করেছিলেন। ম্যাকলেইনের ছোট ভাই ওয়ারেন বেটি একজন অভিনেতা, চিত্রনাট্যকার ও পরিচালক। তাদের পিতামাতা তাদের বাপ্টিস্ট ধর্মমতের শিক্ষা দেন। তার মায়ের বোনের স্বামী এ. এ. ম্যাকলিয়ড ছিলেন ১৯৪০-এর দশকের অন্টারিও আইন প্রণয়নকারী সংস্থার কমিউনিস্ট সদস্য। ম্যাকলেইনের শৈশবে তার পিতা সপরিবারে রিচমন্ড থেকে নরফোকে চলে যান এবং এরপর আর্লিংটন ও ওয়েভারলি যান। তারা পুনরায় আর্লিংটনে ফিরে আসেন এবং ১৯৪৫ সালে আর্লিংটনের টমাস জেফারসন জুনিয়র হাই স্কুলে যোগদান করেন। ম্যাকলেইন ছেলেদের দলে বেসবল খেলতেন এবং সর্বাধিক রান করার কারণে তাকে "পাওয়ারহাউজ" নামে ডাকা হত। ১৯৫০-এর দশকে তাদের পরিবার আর্লিংটনের ডোমিনিয়ন হিলসে বসবাস করত।
কর্মজীবন
ম্যাকলেইন প্রধান চরিত্রে সাম কেম রানিং (১৯৫৮) চলচ্চিত্রে অভিনয় করে শ্রেষ্ঠ অভিনেত্রী বিভাগে একাডেমি পুরস্কার ও সেরা নাট্য চলচ্চিত্র অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন। পরের বছর তিনি আস্ক অ্যানি গার্ল (১৯৫৯) চলচ্চিত্রে অভিনয় করে শ্রেষ্ঠ বিদেশি অভিনেত্রী বিভাগে বাফটা পুরস্কার লাভ করেন।
থাম্ব|বাম|[[দি অ্যাপার্টমেন্ট (১৯৬০)-এর ট্রেইলারে ম্যাকলেইন]] ১৯৬০ সালে তিনি জ্যাক লেমনের বিপরীতে বিলি ওয়াইল্ডারের দি অ্যাপার্টমেন্ট চলচ্চিত্র অভিনয় করেন। আপার ওয়েস্ট সাইডের পটভূমিতে নির্মিত চলচ্চিত্রটি সি.সি. ব্যাক্সটার (লেমন) নামক একজন বীমা কেরানি উপর আবর্তিত, যিনি তার সহকর্মীকে বিবাহ-বহির্ভূত সম্পর্কের জন্য তার অ্যাপার্টমেন্ট ব্যবহারের অনুমতি দেন। ব্যাক্সটার বীমা কোম্পানির এলিভেটর অপারেটর ফ্র্যান কুবেলিকের (ম্যাকলেইন) প্রতি আকৃষ্ট, যিনি ইতোমধ্যে ব্যাক্সটারের বসের (ফ্রেড ম্যাকমারি) সাথে প্রেম করছেন। প্রণয়মূলক নাট্য ও হাস্যরসের মিশ্রণ সংবলিত চলচ্চিত্রটি দশটি বিভাগে একাডেমি পুরস্কারের মনোনয়ন লাভ করে এবং পাঁচটি বিভাগে পুরস্কৃত হয়। ম্যাকলেইন শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। তিনি পরবর্তী কালে বলেন, "আমি ভেবেছিলাম আমি দি অ্যাপার্টমেন্ট চলচ্চিত্রের জন্য অস্কার পাব, কিন্তু এলিজাবেথ টেলরের সেই সৌভাগ্য হয়েছিল।" তবে তিনি এই কাজের জন্য শ্রেষ্ঠ বিদেশি অভিনেত্রী বিভাগে বাফটা পুরস্কার লাভ করেন। চলচ্চিত্রটিকে রজার ইবার্ট তার ২০০১ সালের সেরা চলচ্চিত্রের তালিকায় অন্তর্ভুক্ত করেন এবং এটি ম্যাকলেইনের পরিজ্ঞাপক চরিত্রে পরিণত হয়। শার্লিজ থেরন ৮৯তম একাডেমি পুরস্কারে ম্যাকলেইনের এই অভিনয়ের প্রশংসা করতে গিয়ে বলেন এটি "অরূপান্তরিত ও আসল ও মজাদার" এবং তা "এই সাদাকালো চলচ্চিত্রটিকে রঙ্গিনের অনুভূতি দিয়েছে।"
১৯৭৭ তিনি অ্যান ব্যানক্রফ্‌টের সাথে দ্য টার্নিং পয়েন্ট চলচ্চিত্রে একজন অবসরপ্রাপ্ত ব্যালেরিনা চরিত্রে অভিনয় করেন। এই কাজের জন্য তিনি শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। তিনি টার্মস অব এনডিয়ারমেন্ট চলচ্চিত্রের ডেব্রা উইঙ্গারের মায়ের চরিত্রে অভিনয় করে শ্রেষ্ঠ অভিনেত্রী বিভাগে একাডেমি পুরস্কার লাভ করেন। ১৯৮৮ সালে তিনি মাদাম সুসাৎজকা চলচ্চিত্রে অভিনয়ের জন্য সেরা নাট্য চলচ্চিত্র অভিনেত্রী বিভাগে গোল্ডেন গ্লোব পুরস্কার লাভ করেন।
ব্যক্তিগত জীবন
ম্যাকলেইন ১৯৫৪ সালে ব্যবসায়ী স্টিভ পার্কারকে বিয়ে করেন। ১৯৮২ সালে তাদের বিবাহবিচ্ছেদ ঘটে। তাদের সাচি নামে এক কন্যা রয়েছে। সাচির বয়স যখন ত্রিশের কাছাকাছি তখন তিনি জানতে পারেন যে তার মাতা মনে করেন তার পিতা স্টিভ তার প্রকৃত পিতা নন, বরং তিনি পল নামে একজন নভোচারীর ক্লোন সন্তান।
আঁতনিউ দামাজিউ
thumb আঁতনিউ দামাজিউ (António Rosa Damásio আ-ধ্ব-ব: ɐ̃'tɔniu dɐ'maziu) (জন্ম ১৯৪৪, লিসবন, পর্তুগাল) একজন পর্তুগিজ আচরণবাদী স্নায়ুচিকিৎসক ও স্নায়ুবিজ্ঞানী। তিনি ১৯৭৬ সাল থেকে মার্কিন যুক্তরাষ্ট্রে কর্মরত আছেন। ১৯৭৬ থেকে ২০০৫ সাল পর্যন্ত তিনি আইওয়া বিশ্ববিদ্যালয়ের হসপিটাল ও ক্লিনিকসমূহের স্নায়ুচিকিৎসা বিভাগের প্রধান ছিলেন। বর্তমানে তিনি সাদার্ন ক্যালিফোর্নিয়া বিশ্ববিদ্যালয়ের মস্তিষ্ক ও সৃষ্টিশীলতা ইন্সটিটিউটের প্রধান। এর আগে তিনি ২০ বছর ধরে আইওয়া বিশ্ববিদ্যালয়ে স্নায়ুবিদ্যার চেয়ারের দায়িত্বে ছিলেন।
দামাজিউ অনুভূতি ও আবেগের সাথে মস্তিষ্কের সম্পর্কের উপর অনেকগুলি জনপ্রিয় বই লিখেছেন। ১৯৯৪ সালে রচিত Descartes' Error: Emotion, Reason and the Human Brain বইটি লস অ্যাঞ্জেলেস গ্রন্থ পুরস্কারের জন্য মনোনীত হয়; এটি ৩০টিরও বেশি ভাষায় অনূদিত হয়েছে। তার দ্বিতীয় বইয়ের নাম The Feeling of What Happens: Body and Emotion in the Making of Consciousness; নিউ ইয়র্ক টাইমস বুক রিভিউ এটিকে ২০০১ সালের সেরা দশটি বইয়ের একটির মর্যাদা দেয়। এই বইটিরও ৩০টির মত আন্তর্জাতিক সংস্করণ বেরিয়েছে। ২০০৩ সালের দামাজিউর সর্বশেষ বইটি ছাপা হয়, যার শিরোনাম Looking for Spinoza: Joy, Sorrow, and the Feeling Brain; এই বইতে তিনি দর্শন এবং স্নায়ুজীববিজ্ঞানের মধ্যে সম্পর্ক বিশ্লেষণ করেছেন এবং বলেছেন এ থেকে মানুষের নৈতিকতার ভিত্তি সম্পর্কে নির্দেশনা পাওয়া সম্ভব।
উদয়পুর লোকসভা কেন্দ্র
উদয়পুর লোকসভা কেন্দ্রটি রাজস্থান রাজ্যের ২৫ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এই কেন্দ্রটি তফসিলি উপজাতিদের জন্য সংরক্ষিত এবং মোট ৮ টি বিধানসভা কেন্দ্র নিয়ে গঠিত।  লোকসভা কেন্দ্রের অন্তর্গত এলাকার সরকারি ভাষা হল হিন্দি।
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ কারণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
কুরআনের সূরাসমূহের তালিকা
কুরআনকে সূরা (অধ্যায়) এবং আয়াতে (শ্লোক) বিভক্ত করা হয়েছে। আয়াত শব্দের প্রকৃত অনুবাদ হল "[আল্লাহর] নিদর্শন"। অধ্যায়গুলির কালানুক্রমিক ক্রম সম্পর্কে প্রাথমিক আলোচনার জন্য সূরা পাতায় দেখুন।
উদয়পুর লোকসভা কেন্দ্র
ইতিহাস
এই লোকসভা কেন্দ্রে ১৯৫২ সালে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।
কুরআনের সূরাসমূহের তালিকা
নবম সূরা, আত-তাওবাহ্‌ ব্যাতীত প্রতিটি সূরার পূর্বে বিসমিল্লাহির রাহমানির রাহিম ("পরম করুণাময়, অসীম দয়াবান আল্লাহর নামে") বাক্যাংশটি লেখা হয়েছে।). মুকাত্তা'আতের (রহস্যময় অক্ষর) পূর্বে ২৯টি সূরার (অর্থাৎ সংক্ষিপ্ত বা সংক্ষিপ্ত), পাঁচটি আরবি বর্ণের সংমিশ্রণ রয়েছে যার অর্থ অজানা। কুরআনের প্রথম সূরা হল আল ফাতিহা।
উদয়পুর লোকসভা কেন্দ্র
বিধানসভা কেন্দ্রগুলি
লোকসভা কেন্দ্রটি রাজস্থান রাজ্যের ২০০ টি বিধানসভা কেন্দ্রের মধ্যে ৮ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য রাজস্থান বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই ৮ টি বিধানসভা কেন্দ্র সর্বশেষ ২০১৮ সালে নির্বাচন অনুষ্ঠিত হয়।
কুরআনের সূরাসমূহের তালিকা
কুরআনের সূরা সমূহের তালিকা
কুরআনে সর্বমোট ১১৪টি সূরা রয়েছে। কুরআনে সূরার অবস্থান ক্রম ইসলামের তৃতীয় খলিফা হযরত উসমান এর নেতৃত্বে নিম্নরূপ নির্ধারণ করা হয়। সূরাগুলোর নামের পাশের কলামে বাংলা অর্থ দেয়া আছে।
উদয়পুর লোকসভা কেন্দ্র
বিধানসভা কেন্দ্রগুলি
এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ১৪৯ নং বিধানসভা কেন্দ্রের। এই কেন্দ্রটি তফসিলী উপজাতিদের জন্য সংরক্ষিত। এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ১৫০ নং বিধানসভা কেন্দ্রের। এই কেন্দ্রটি তফসিলী উপজাতিদের জন্য সংরক্ষিত। এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ১৫১ নং বিধানসভা কেন্দ্রের। এই কেন্দ্রটি তফসিলী উপজাতিদের জন্য সংরক্ষিত। এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ১৫২ নং বিধানসভা কেন্দ্রের। এই কেন্দ্রটি তফসিলী উপজাতিদের জন্য সংরক্ষিত। এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ১৫৩ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ১৫৬ নং বিধানসভা কেন্দ্রের। এই তফসিলী উপজাতিদের জন্য সংরক্ষিত। এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ১৫৭ নং বিধানসভা কেন্দ্রের। এই কেন্দ্রটি তফসিলী উপজাতিদের জন্য সংরক্ষিত। এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ১৫৯ নং বিধানসভা কেন্দ্রের। এই কেন্দ্রটি তফসিলী উপজাতিদের জন্য সংরক্ষিত।
== ফলাফল == নিচের ছকে ২০১৯ সালের সাধারণ নির্বাচনে প্রাপ্ত ভোট সংখ্যার হিসাবে প্রথম ২ জন প্রার্থীর নাম প্রদান করা হয়েছে।
নিকেলোডিয়ন (জাপান)
নিকেলোডিয়ন শিশু, কৈশোর, এবং প্রাপ্তবয়স্ক দেরকে লক্ষ্য করা একটি জাপানী টেলিভিশন চ্যানেল ছিল। এটির কার্যকারক ছিল প্যারামাউন্ট নেটওয়ার্কস জাপান কে.কে. (প্যারামাউন্ট গ্লোবালের প্যারামাউন্ট নেটওয়ার্কস ইএমইএএর একটি সংস্থা)। কেবল এবং স্যাটেলাইট চ্যানেলের হিসেবে নিকেলোডিয়ন সম্প্রচার শুরু করে ১৯৯৮ সালের নভেম্বর মাসে, কিন্তু দর্শক সংখ্যা হ্রাসের কারণে চ্যানেলটিকে ২০০৯ সালের ৩০ সেপ্টেম্বরে বন্ধ করে দেওয়া হ​য়। ২০১৮ সালের ৩০ জানুয়ারিতে ওটিটি মিডিয়া সার্ভিসের জন্য চ্যানেলটি আবার সম্প্রচারে ফিরে আসে, এবং নিক+ সার্ভিসের জন্য আবার চ্যানেলটি বন্ধ হয়ে যায় ২০২২ সালের ৩১ জানুয়ারিতে।
ইতিহাস
১৯৯৮ সালের ১৫ নভেম্বরে জাপানে ডাইরেকটিভি চ্যানেল ২৭২ তে নিকেলোডিয়ন সম্প্রচার শুরু করে। ২০০০ সালের ১ অক্টোবরে জাপানের থেকে ডাইরেকটিভির উত্তোলনের কারণে নিকেলোডিয়ন স্কাই পারফেকটিভি! চ্যানেল ২৭৮ এ স্থানান্তর করা হয়। ২০০৬ সালের জানুয়ারিতে নিকেলোডিয়ন টেলিযোগাযোগ সার্ভিস ব্যবহার সম্প্রচারে স্থানান্তর করেছে, এবং স্কাই পারফেকটিভি! চ্যানেল ৭৫১ এ স্থানান্তর করা হয়, এছাড়াও নির্বাচিত কেবল প্রভাইডারে চ্যানেলটি উপলব্ধ। চ্যানেলটি ২০০৬ সালের অক্টোবরে পুনর্নবীকরণ করা হয়।
শক্তিশালী স্থানীয় এবং আন্তর্জাতিক প্রতিযোগিতার কারণে ২০০৯ সালের ৩০ সেপ্টেম্বরে নিকেলোডিয়ন সম্প্রচার বন্ধ করে। ভায়াকম নির্বাচিত নিকেলোডিয়ন অনুষ্ঠান এটির অন্যান্য চ্যানেলে (যেমন এমটিভি জাপানে), ডিটিএইচ স্যাটেলাইট চ্যানেলে, এবং টেরেস্ট্রিয়াল টেলিভিশন চ্যানেলে বিতরণ করতে থাকে। এনএইচকে এডুকেশনাল টিভি, যেটি ইতিমধ্যে স্পঞ্জবব স্কয়ারপ্যান্টস্‌ প্রচারিত করছে, ২০১০ সালে দ্য পেঙ্গুইনস অফ মাদাগাস্কার এবং আইকার্লি প্রচার করা শুরু করে। সেই সালের ১ সেপ্টেম্বর থেকে অ্যানিম্যাক্স স্পঞ্জবব স্কয়ারপ্যান্টস দিয়ে শুরু করে নিকেলোডিয়নের অনুষ্ঠান প্রচারিত করেছে এটির "নিকটাইম" ব্লকে। অনুষ্ঠানের তথ্য, ওয়েবসাইট গেমস এবং ডাউনলোডযোগ্য সামগ্রী সহ প্রাতিষ্ঠানিক নিকেলোডিয়ন ওয়েবসাইটটি চালু রয়ে যায়।
২০১৭ সালের ১৮ অক্টোবরে ভায়াকম এনটিটি ডোকোমোর সাবস্ক্রিপশন টিভি স্ট্রিমিং সার্ভিস ডিটিভিতে নিকেলোডিয়ন পুনঃউদ্বোধন করার ঘোষণা দেয়। ২০১৮ সালের ৩০ জানুয়ারিতে নিকেলোডিয়ন ডিটিভি এবং হুলু জাপানে সম্প্রচারে আবার ফিরে আসে।  সেই সালের ২০ এপ্রিলে একটি প্রাতিষ্ঠানিক ফেসবুক পেইজের উদ্বোধন হয়, এবং ৩ জুলাইতে অ্যামাজন প্রাইম ভিডিওতে চ্যানেলটি সম্প্রচার শুরু করে। ২০১৯ সালের ১৫ মার্চ থেকে ২০২১ সালের ৩১ জানুয়ারির পর্যন্ত নিকেলোডিয়ন মিউজিক.জেপি তে উপলব্ধি করা ছিল। ২০২১ সালের ২৮ এপ্রিলে রাকুতেন টিভি "নিক+" উদ্বোধন করে, যা হচ্ছে প্রতি মাসে ৪৪০ ইয়েনের জন্য উপলব্ধ নিকেলোডিয়ন অনুষ্ঠানসমূহের একটি সংগ্রহ। ২০২২ সালের ৩১ জানুয়ারিতে উল্লিখিত নিক+ সার্ভিসের জন্য নিকেলোডিয়ন চ্যানেলটি আবার বন্ধ করে দেওয়া হ​য়। পরের দিনে নিকেলোডিয়ন অ্যামাজন প্রাইম ভিডিওর সাথে এটির ভিডিও-অন-ডিমান্ড বিতরণ চুক্তি পুনর্নবীকরণ করে। নেটওয়ার্কের কয়েকটি অনুষ্ঠান জাপানি সম্প্রচারকদের সাথে পৃথক সিন্ডিকেশন চুক্তির মাধ্যমে সম্প্রচার অব্যাহত রাখে।
পাপুয়া নিউগিনি জাতীয় অনূর্ধ্ব-১৯ ক্রিকেট দল
পাপুয়া নিউগিনি অনূর্ধ্ব-১৯ ক্রিকেট দল অনূর্ধ্ব-১৯ ক্রিকেটে পাপুয়া নিউগিনির প্রতিনিধিত্ব করে।
মোল্যা নজরুল ইসলাম
মোল্যা নজরুল ইসলাম (জন্ম ৩০ জুন ১৯৭৩) হলেন আর্মড পুলিশ ব্যাটালিয়নের ডিআইজি। ইতিপূর্বে তিনি গাজীপুর মেট্রোপলিটন পুলিশের কমিশনার ছিলেন। এ পদে যোগদানের পূর্বে তিনি ২০১৯ সালে নৌ পুলিশের বিশেষায়িত ইউনিটে দায়িত্ব পালন করেন।
প্রারম্ভিক জীবন
নজরুল খুলনা বিভাগের নড়াইল জেলার মুসলিম পরিবারে জন্ম গ্রহণ করেন। ঢাকা বিশ্ববিদ্যালয়ের মার্কেটিং বিভাগ থেকে স্নাতক ও স্নাতকোত্তর ডিগ্রী সম্পন্ন করেন। ২০০১ সালে ২০তম বিসিএস পরীক্ষায় উত্তীর্ণ হয়ে বাংলাদেশ পুলিশে যোগদান করেন।
কর্মজীবন
নজরুল ২০০৭ সালে গাইবান্ধা জেলায় অতিরিক্ত পুলিশ সুপার হিসেবে যোগ দেন। এরপর ২০১২ সালে তাকে ঢাকা মহানগর গোয়েন্দা পুলিশের উপ-পুলিশ কমিশনারের (ডিসি ডিবি) দায়িত্ব দেওয়া হয়। ২০১৫ সালে তাকে জয়পুরহাট জেলার পুলিশ সুপারের দায়িত্ব দিয়ে প্রেরণ করা হয়। ২০১৬ সালে জয়পুরহাট মিশন শেষে মোল্যা নজরুলকে বিশেষ পুলিশ সুপার পদে অপরাধ তদন্ত বিভাগে নিয়ে আসা হয়। ২০১৯ সালে অতিরিক্ত উপ-মহাপরিদর্শক (অতিরিক্ত ডিআইজি) পদে পদোন্নতি পাওয়ার পর তাকে দায়িত্ব দেওয়া হয় আরেক বিশেষায়িত ইউনিট নৌ পুলিশে। ২০২২ সালের ১৩ জুলাই তিনি গাজীপুর মেট্রোপলিটন পুলিশের কমিশনার হিসেবে যোগদান করেন।
সমালোচনা
মোল্লা নজরুল ঢাকা মহানগর (উত্তর) গোয়েন্দা পুলিশের (ডিবি) ডিসি থাকা অবস্থায় এক ব্যবসায়ীকে গ্রেফতার করেন। তার বিরুদ্ধে ওই ব্যবসায়ীকে নির্যাতন করে ২০১৩ সালের এপ্রিল মাসে এক কোটি টাকা ঘুষ নেওয়ার অভিযোগ ওঠে। এ ঘটনার পর নড়াইল এলাকার সরকারদলীয় সাংসদ কবিরুল হক নিজস্ব প্যাডে মোল্লা নজরুলের নেতৃত্বে ঘুষ নেওয়ার লিখিত অভিযোগ করে স্বরাষ্ট্র মন্ত্রণালয়ের কাছে। তিনি পুলিশের মহাপরিদর্শক, ঢাকা মহানগর পুলিশ কমিশনারসহ বিভিন্ন গোয়েন্দা সংস্থার কাছে অভিযোগপত্রের অনুলিপি দেন। অভিযোগকারী ব্যবসায়ী আবিদুল ইসলাম সাংসদ কবিরুল হকের আত্নীয়। ঘুষ কেলেঙ্কারির বিষয়টি বিভিন্ন গণমাধ্যমে প্রকাশিত হলে পুলিশ বিভাগসহ সারাদেশে ব্যাপক আলোচনার সৃষ্টি হয়। এ ঘটনায় ডিসি নজরুলকে ওই পদ থেকে সরিয়ে বিশেষ ভারপ্রাপ্ত কর্মকর্তা (ওএসডি) করা হয়।
২০১৩ সালের ১২ নভেম্বর, মোল্লা নজরুল ইসলামকে বাদ দিয়ে মামলার অনুমোদন দেয় দুদক ও জানায়, “ঘুষ গ্রহণের অভিযোগের সঙ্গে মোল্লা নজরুলের কোন সম্পৃক্ততা না থাকায় তাকে আসামি করা হয়নি”।
দ্য লাক অব ব্যারি লিন্ডন
দ্য লাক অব ব্যারি লিন্ডন হল উইলিয়াম ম্যাকপিস থ্যাকারি রচিত একটি ঐতিহাসিক উপন্যাস। এটি প্রথমে ১৮৪৪ সালে ফ্রেজার্স পত্রিকায় দ্য লাক অব ব্যারি লিন্ডন: আ রোম্যান্স অব দ্য লাস্ট সেঞ্চুরি নামে ধারাবাহিকভাবে প্রকাশিত হয়েছিল। গল্পটি একজন আইরিশ অভিজাত ব্যক্তিকে নিয়ে, যিনি ইংরেজ অভিজাত শ্রেণির সদস্য হওয়ার চেষ্টা করছেন। থ্যাকারির এই কর্মের অনুপ্রেরণা হল অ্যান্ড্রু রবিনসন স্টোনি নামে একজন লম্পট ও ভাগ্য অন্বেষী অ্যাংলো-আইরিশের জীবনী ও স্বার্থসাধন। উপন্যাসটি পরে ১৮৫২-৫৩ সালে দুই খণ্ডে প্রকাশিত হয়েছিল এবং ১৮৫৬ সালে দ্য মেমোয়ারস অব ব্যারি লিন্ডন, ইস্ক.-এ এর সংশোধিত ও পরিমার্জিত রূপটি অন্তর্ভুক্ত করা হয়েছিল।
উসমানীয় সাম্রাজ্য
উসমানীয় সাম্রাজ্য (دولت عليه عثمانيه Devlet-i ʿAlīye-i ʿO s mānīye, ; Osmanlı İmparatorluğu বা Osmanlı Devleti; Empire ottoman) ছিল একটি রাষ্ট্র যা ১৪শ থেকে প্রারম্ভিক ২০শ শতাব্দী পর্যন্ত দক্ষিণ-পূর্ব ইউরোপ, পশ্চিম এশিয়া ও উত্তর আফ্রিকার বেশিরভাগ অঞ্চল নিয়ন্ত্রণ করত। এই সাম্রাজ্যের স্বপ্নদ্রষ্টা ছিলেন এর প্রতিষ্ঠাতা উসমান গাজীর পিতা আরতুগ্রুল গাজী। ১২৯৯ সালে অঘুজ তুর্কি বংশোদ্ভূত প্রথম উসমান এর পিতা আরতুগ্রুল গাজী উত্তর-পশ্চিম আনাতোলিয়ার দ্বায়িত্ব পান সেলযুক সাম্রাজ্য কর্তৃক, প্রথম দিকে রোমের সেলযুক সাম্রাজ্যের প্রতি অনুগত থাকলেও রোমের সেলজুক সাম্রাজ্যের ক্রান্তিলগ্নে স্বাধীনতা ঘোষণা করেন। এবং ধীরে ধীরে একটি বৃহত সালতানাত প্রতিষ্ঠা করেন। তিনি সেলজুক রাজবংশের জামাতাও ছিলেন  এবং প্রথম উসমানের মাতা হালিমে সুলতান ছিলেন সেলজুক সাম্রাজ্যের শাহজাদী। প্রথম মুরাদ কর্তৃক বলকান জয়ের মাধ্যমে উসমানীয় সাম্রাজ্য বহুমহাদেশীয় সাম্রাজ্য হয়ে উঠে এবং খিলাফতের দাবিদার হয়। ১৪৫৩ সালে সুলতান দ্বিতীয় মুহাম্মদের কনস্টান্টিনোপল জয় করার মাধ্যমে উসমানীয়রা বাইজেন্টাইন সাম্রাজ্য উচ্ছেদ করে। ১৫২৬ সালে হাঙ্গেরি জয়ের পর ইউরোপের বলকান অঞ্চল সমূহ নিয়ে বড় রাজ্য প্রতিষ্ঠা লাভ করে।
১৬শ ও ১৭শ শতাব্দীতে বিশেষত সুলতান প্রথম সুলাইমানের সময় উসমানীয় সাম্রাজ্য দক্ষিণপূর্ব ইউরোপ, উত্তরে রাশিয়া কৃষ্ণ সাগর, পশ্চিম এশিয়া, ককেসাস, উত্তর আফ্রিকা ও আফ্রিকার শৃঙ্গ জুড়ে, মধ্যপ্রাচ্য ও আরব অঞ্চলসহবিস্তৃত একটি শক্তিশালী বহুজাতিক, বহুভাষিক সাম্রাজ্য ছিল। ১৭শ শতাব্দীর শুরুতে সাম্রাজ্যে ৩৬টি প্রদেশ ও বেশ কয়েকটি অনুগত রাজ্য ছিল। এসবের কিছু পরে সাম্রাজ্যের সাথে একীভূত করে নেয়া হয় এবং বাকিগুলোকে কিছুমাত্রায় স্বায়ত্তশাসন দেয়া হয়।
উসমানীয় সাম্রাজ্য সুদীর্ঘ ছয়শত বছরেরও বেশি ধরে প্রাচ্য ও পাশ্চাত্যের যোগাযোগের কেন্দ্র হিসেবে কাজ করেছে। তবে দীর্ঘদিনব্যাপী ইউরোপীয়দের তুলনায় সামরিক ক্ষেত্রে পিছিয়ে পড়ে। ধারাবাহিক অবনতির ফলে সাম্রাজ্য ভেঙে পড়ে এবং প্রথম বিশ্বযুদ্ধের পর সম্পূর্ণ বিলুপ্ত হয়ে যায়। এরপর আনাতোলিয়ায় নতুন প্রজাতন্ত্র হিসেবে আধুনিক তুরস্কের উদ্ভব হয়। বলকান ও মধ্যপ্রাচ্যে সাম্রাজ্যের সাবেক অংশগুলো প্রায় ৪৯টি নতুন রাষ্ট্র হিসেবে আত্মপ্রকাশ করে।
নাম
সালতানাতের প্রতিষ্ঠাতা প্রথম উসমানের নাম থেকে উসমানীয় বা উসমানীয় নামটি এসেছে। একইভাবে রাজবংশকে উসমানীয় রাজবংশ বা উসমানীয় রাজবংশ বলা হয়। তুর্কি ভাষায় সাম্রাজ্যকে বলা হত দেভলেতি আলিয়া উসমানিয়া বা উসমানলি দেভলেতি বলা হত। আধুনিক তুর্কি ভাষায় উসমানলি ইম্পারাতুরলুগু বা উসমানলি দেভলেতি বলা হয়।
পাশ্চাত্যে "উসমানীয় সাম্রাজ্য" ও "টার্কি" তথা তুরস্ক নাম দুইটির একটি অন্যটির বদলে ব্যবহার হত। আনুষ্ঠানিক বা অনানুষ্ঠানিক ক্ষেত্রে "টার্কি" শব্দের ব্যবহার বৃদ্ধি পায়। প্রজাতন্ত্র গঠিত হওয়ার পর আঙ্কারা ভিত্তিক নতুন সরকার টার্কি শব্দকে সরকারি নাম হিসেবে ব্যবহার শুরু করলে এই দ্বৈতপ্রথার অবসান হয়।
উত্থান
প্রথম উসমানের বাবা আরতুগরুল গাজি বাইজেন্টাইনদের বিরুদ্ধে সেলজুকদের সাহায্য করার জন্য ৪০০ ঘোড়সওয়ার নিয়ে মার্ভ‌ থেকে আনাতোলিয়া আসেন। তুর্কি বংশোদ্ভূত সেলজুক রোম সালতানাতের পতনের পর আনাতোলিয়া বেশ কিছু স্বাধীন রাজ্যে বিভক্ত হয়ে পড়ে যাদেরকে গাজি আমিরাত বলা হত। এর মধ্যে একটি আমিরাত প্রথম উসমানের অধীন ছিল। তার নাম থেকে উসমানীয় নামটি এসেছে। তিনি বাইজেন্টাইন সাম্রাজ্যের প্রান্ত পর্যন্ত সীমানা বিস্তৃত করেন।
প্রথম উসমানের মৃত্যুর পর উসমানীয় শাসন ভূমধ্যসাগরের পূর্বপ্রান্ত এবং বলকান পর্যন্ত বিস্তৃত হয়। উসমানের ছেলে প্রথম ওরহান ১৩২৪ সালে বুরসা জয় করেন এবং একে উসমানীয়দের নতুন রাজধানী করা হয়। বুরসার পতনের ফলে বাইজেন্টাইনরা উত্তরপশ্চিম আনাতোলিয়ায় নিয়ন্ত্রণ হারায়। ১৩৮৭ সালে ভেনিসিয়ানদের কাছ থেকে সেলোনিকা জয় করে নেয়া হয়। ১৩৮৯ সালে কসোভো জয় করার পর অত্র অঞ্চলে সার্বিয়ান শক্তির সমাপ্তি ঘটে ফলে ইউরোপের দিকে উসমানীয়দের অগ্রযাত্রা সহজ হয়। ১৩৯৬ সালে নিকোপোলিসের যুদ্ধকে মধ্যযুগের শেষ ব্যাপকভিত্তিক ক্রুসেড হিসেবে দেখা হয়। এই যুদ্ধে উসমানীয়রা জয়ী হয়েছিল।
বলকানে তুর্কিদের অগ্রযাত্রার সাথে কনস্টান্টিনোপল জয় করা কৌশলগত কারণে গুরুত্বপূর্ণ হয়ে উঠে। কনস্টান্টিনোপলের চতুর্পাশ্বের সকল এলাকা এসময় উসমানীয়রা নিয়ন্ত্রণ করত। তুর্কি-মঙ্গোলিয়ান সুলতান তৈমুর আনাতোলিয়া আক্রমণ করলে বাইজেন্টাইনরা সাময়িকভাবে উসমানীয়দের হাত থেকে রেহাই পায়। ১৪০২ সালে আঙ্কারার যুদ্ধে পৃথিবীর শাসক তৈমুর লং উসমানীয়দের পরাজিত করেন এবং সুলতান প্রথম বায়েজিদকে বন্দী করা হয়। ফলে সাম্রাজ্যে বিশৃঙ্খলা সৃষ্টি হয়। বায়েজিদের সন্তানরা উত্তরাধিকার দাবি করলে ফলশ্রুতিতে সৃষ্ট গৃহযুদ্ধ ১৪০২ থেকে ১৪১৩ সাল পর্যন্ত স্থায়ী হয়। শেষপর্যন্ত প্রথম মুহাম্মদ সুলতান হন এবং উসমানীয়দের ক্ষমতা পুনপ্রতিষ্ঠিত করেন।
খুলনা বিভাগের ইউনিয়নের তালিকা
খুলনা বিভাগের সকল জেলা-উপজেলার অন্তর্ভুক্ত ইউনিয়ন গুলোর তালিকা নিম্নরূপ :-
উসমানীয় সাম্রাজ্য
উত্থান
১৪০২ সালে বলকানে কিছু এলাকা যেমন সেলোনিকা, মেসিডোনিয়া ও কসোভো উসমানীয়দের হাতছাড়া হয়। তবে সুলতান দ্বিতীয় মুরাদ ১৪৩০ এর দশক থেকে ১৪৫০ এর দশকের মধ্যে তা পুনরুদ্ধার করেন। ১৪৪৪ সালের ১০ নভেম্বর তিনি পোল্যান্ডের তৃতীয় লাডিস্লো ও জন হানয়াডির অধীন হাঙ্গেরিয়ান, পোলিশ ও ওয়ালিচিয়ান বাহিনীকে ভারনার যুদ্ধে পরাজিত করেন। এটি ভারনার ক্রুসেডের শেষ যুদ্ধ। তবে আলবেনীয়রা স্কেনডারবার্গের অধীনে প্রতিরোধ অব্যাহত রাখে। চার বছর পর, তুর্কিদের উপর আক্রমণ করার জন্য জন হানয়াডি হাঙ্গেরিয়ান ও ওয়ালাচিয়ানদের আরেকটি বাহিনী প্রস্তুত করেন তবে ১৪৪৮ সালে কসোভোর দ্বিতীয় যুদ্ধে তিনি পরাজিত হন।
সাম্রাজ্যের বিস্তৃতি ও সর্বোচ্চ পর্যায়
১৫শ ও ১৬শ শতাব্দীতে উসমানীয় সাম্রাজ্য বিস্তৃতির যুগে প্রবেশ করে। নিবেদিত ও দক্ষ সুলতানদের শাসনের ধারাবাহিকতায় সাম্রাজ্য সমৃদ্ধি লাভ করে। ইউরোপ ও এশিয়ার মধ্যকার বাণিজ্য রুটের বিস্তৃত অংশ নিয়ন্ত্রণ করার কারণে সাম্রাজ্য অর্থনৈতিক উন্নতি লাভ করে।
সুলতান প্রথম সেলিম পারস্যের সাফাভি সম্রাট প্রথম ইসমাইলকে পরাজিত করে দক্ষিণ ও পূর্ব দিকে সাম্রাজ্যের সীমানা বিস্তৃত করেন। তিনি মিশরে উসমানীয় শাসন প্রতিষ্ঠা ও লোহিত সাগরে নৌবাহিনী মোতায়েন করেছিলেন। উসমানীয়দের এই সম্প্রসারণের পর পর্তুগিজ সাম্রাজ্য ও উসমানীয় সাম্রাজ্যের মধ্যে এই অঞ্চলের প্রধান পক্ষ হওয়ার প্রতিযোগিতা শুরু হয়।
উসমানীয় সাম্রাজ্য ও ফ্রান্স হাবসবার্গ শাসনের বিরুদ্ধে ঐক্যবদ্ধ হয় এবং শক্তিশালী মিত্রে পরিণত হয়। ফরাসি ও উসমানীয়রা যৌথ প্রচেষ্টায় ১৫৪৩ সালে নাইস ও ১৫৫৩ সালে করসিকা জয় করে নেয়। নাইস অবরোধের এক মাস আগে এজতেরুগুম জয়ের সময় ফ্রান্স উসমানীয়দেরকে গোলন্দাজ ইউনিট দিয়ে সহায়তা করেছিল। উসমানীয়রা আরো সামনে অগ্রসর হওয়ার পর হাবসবার্গ শাসক ফার্ডিনেন্ড ১৫৪৭ সালে আনুষ্ঠানিকভাবে উসমানীয়দের বশ্যতা স্বীকার করে নেন।
১৫৫৯ সালে প্রথম আজুরাম পর্তুগিজ যুদ্ধের পর উসমানীয় সাম্রাজ্য দুর্বল আদাল সালতানাতকে সাম্রাজ্যের অংশ করে নেয়। এই সম্প্রসারণ সোমালিয়া ও আফ্রিকার শৃঙ্গ পর্যন্ত বিস্তৃত হয়। পর্তুগিজদের সাথে প্রতিযোগীতার জন্য ভারত মহাসাগরে প্রভাব বাড়ানো হয়।
প্রথম সুলাইমানের শাসনের সমাপ্ত হওয়ার সময় সাম্রাজ্যের মোট জনসংখ্যা ছিল প্রায় ১৫,০০০,০০০ এবং তিন মহাদেশব্যপী সাম্রাজ্য বিস্তৃত ছিল। উপরন্তু সাম্রাজ্য একটি শক্তিশালী নৌ শক্তি হয়ে উঠে। ভূমধ্যসাগরের অধিকাংশ এলাকা উসমানীয়রা নিয়ন্ত্রণ করত। এই সময় নাগাদ উসমানীয় সাম্রাজ্য ইউরোপের রাজনৈতিক পরিমন্ডলের বৃহৎ অংশ হয়ে উঠে। উসমানীয় সাম্রাজ্যের রাজনৈতিক ও সামরিক শ্রেষ্ঠত্ব রোমান সাম্রাজ্যের সাথে তুলনা করা হয়।
অনগ্রসরতা ও সংস্কার (১৫৬৬-১৮২৭)
সাম্রাজ্যের অনগ্রসরতা ও অবনতি বিষয়ে স্টিফেন লি বলেন যে ১৫৬৬ সালের পর থেকে তা বিরতিহীনভাবে চলছিল যার মাঝে কিছু সংস্কার ও পুনরুদ্ধার কার্য সম্পাদন হয়। অনেকের মতে সুলতানের অযোগ্য উজিরে আজম, দুর্বল ও অপ্রতুল অস্ত্রে সজ্জিত সেনাবাহিনী, দুর্নীতি পরায়ণ অফিসার, লোভী শত্রু ও বিশ্বাসঘাতক মিত্রদের কারণে সমস্যার সৃষ্টি হয়েছে। কেন্দ্রীভূত সরকার ব্যবস্থায় কেন্দ্রের দুর্বলতা ক্ষতির কারণ ছিল। এর ফলে প্রাদেশিক অভিজাত ব্যক্তিবর্গ ধীরে ধীরে কনস্টান্টিনোপলের শাসনকে উপেক্ষা করতে থাকে। দ্বিতীয়ত ইউরোপীয় শত্রুদের সামরিক সক্ষমতাও বৃদ্ধি পেয়েছিল কিন্তু সে তুলনায় উসমানীয়দের সেনাবাহিনীতে অগ্রগতি হয়নি। শেষপর্যায়ে যুদ্ধের ফলশ্রুতিতে সৃষ্ট মুদ্রাস্ফীতি, বিশ্ববাণিজ্য অন্যদিকে মোড় নেয়া ইত্যাদি কারণে উসমানীয় অর্থনীতি বিক্ষিপ্ত হয়ে পড়ে।
বিদ্রোহ ও পরিবর্তন (১৫৬৬-১৬৮৩)
পূর্বের শতকগুলোর কার্যকর সামরিক ও প্রশাসনিক কাঠামো পরবর্তী সময়ে দুর্বল নেতৃত্বের হাতে পড়ে। সামরিক প্রযুক্তির দিক থেকে উসমানীয়রা ইউরোপের চেয়ে পিছিয়ে পড়ছিল। কিন্তু এসব সমস্যা সত্ত্বেও উসমানীয় সাম্রাজ্য সম্প্রসারণশীল শক্তি হিসেবে টিকে ছিল। ১৬৮৩ সালে ভারনার যুদ্ধের পর ইউরোপে উসমানীয় সম্প্রসারণ সমাপ্ত হয়।
পশ্চিম ইউরোপীয় দেশগুলো কর্তৃক নতুন নৌপথ আবিষ্কার হওয়ার তারা উসমানীয়দের বাণিজ্যিক একচেটিয়া কর্তৃত্বের বাইরে যেতে সক্ষম হয়। ১৪৮৮ সালে পর্তুগিজরা উত্তমাশা অন্তরীপ আবিষ্কার করে যার ফলে ভারত মহাসাগরে উসমানীয়-পর্তুগিজ নৌযুদ্ধ শুরু হয়। আজুরান সাম্রাজ্য এসময় উসমানীয়দের সাথে যোগ দেয়।
জার চতুর্থ আইভান ভলগা ও কাস্পিয়ান অঞ্চলে রাজ্যবিস্তার করেন। ১৫৭১ সালে ক্রিমিয়ান খান দেভলেত গিরাই উসমানীয়দের সমর্থন প্রাপ্ত হয়ে মস্কো জ্বালিয়ে দেন। পরের বছর পুনরায় আক্রমণ করা হয় তবে মুলুডির যুদ্ধে তা প্রতিহত করা হয়। ক্রিমিয়ান খানাত পূর্ব ইউরোপে আক্রমণ অব্যাহত রাখে এবং ১৭শ শতাব্দীর শেষ নাগাদ পূর্ব ইউরোপের একটি গুরুত্বপূর্ণ শক্তি হিসেবে টিকে ছিল।
দক্ষিণ ইউরোপে স্পেনের দ্বিতীয় ফিলিপের নেতৃত্বাধীন ক্যাথলিক জোট লেপান্টোর যুদ্ধে উসমানীয় নৌবহরের সাথে লড়াইয়ে জয়ী হয়। তবে উসমানীয়রা দ্রুত সেরে উঠে। ১৫৭৩ সালে ভেনিসের সাথে শান্তিচুক্তি স্বাক্ষরিত হয় যা উসমানীয়দেরকে উত্তর আফ্রিকায় তাদের সীমানা বৃদ্ধি ও সংহত করার সুযোগ দেয়।
অন্যদিকে হাবসবার্গ সীমান্ত কিছুটা অবস্থা পুনরুদ্ধার করে। হাবসবার্গ অস্ট্রিয়ার বিরুদ্ধে দীর্ঘ লড়াইয়ের কারণে আগ্নেয়াস্ত্রসহ ব্যাপক সংখ্যক পদাতিক সরঞ্জাম প্রয়োজন ছিল। এসবের কারণে সেনাদলে শৃঙ্খলাভঙ্গের ঘটনা ঘটে। সেনাবাহিনীতে অনিয়মিত সৈনিক নেয়া হয়েছিল। পরে তাদের অব্যাহতি দেয়া হলে বিদ্রোহ সংঘটিত হয় যার ফলে আনাতোলিয়ায় নৈরাজ্য সৃষ্টি হয়েছিল। ১৬০০ সাল নাগাদ সাম্রাজ্যের জনসংখ্যা ৩,০০,০০,০০০ তে পৌছায়। প্রয়োজনীয় ভূমির জন্য সরকারের উপর চাপ সৃষ্টি হয়। এসব সমস্যা সত্ত্বেও উসমানীয় সাম্রাজ্য শক্ত অবস্থানে ছিল এবং সামরিক বাহিনী কোনো ভয়াবহ পরাজয়ের মুখে পড়েনি। শুধুমাত্রা পূর্ব দিকে সাফাভিদের সাথে লড়াইয়ে অনেক উসমানীয় প্রদেশ হাতছাড়া হয়, তার মধ্যে কিছু আর পুনরুদ্ধার করা সম্ভব হয়নি।
সুলতান চতুর্থ মুরাদ তার শাসনামলে কেন্দ্রীয় কর্তৃত্ব জোরদার করেন এবং সাফাভিদের কাছ থেকে ইরাক পুনরুদ্ধার করেন। পরবর্তীতে তরুণ সুলতানদের মায়েরা রাষ্ট্রীয় ক্ষমতার ব্যবহার করেছিলেন। এই সময়কালকে মহিলা সালতানাত বলা হয়ে থাকে। কোপরুলু যুগে ধারাবাহিক উজিরে আজমরা কার্যকরভাবে সাম্রাজ্যের নিয়ন্ত্রণ বজায় রাখেন। কোপরুলু উজিরদের সময় সাম্রাজ্য নতুন সামরিক সাফল্য প্রত্যক্ষ করে। এসময় ট্রান্সিলভানিয়ায় কর্তৃত্ব পুনপ্রতিষ্ঠা করা হয়, ১৬৬৯ সালে ক্রিট জয় সম্পন্ন হয় এবং দক্ষিণ ইউক্রেনে সীমানা বিস্তার করা হয়।
উজিরে আজম কারা মোস্তফা পাশা দ্বিতীয়বার ভিয়েনা অবরোধ করতে গেলে এই যুগের সাফল্য বাধাপ্রাপ্ত হয়। তাদের মিত্র হাবসবার্গ, জার্মান ও পোলিশরা উসমানীয়দের হটিয়ে দেয়। হলি লীগের মৈত্রী ভিয়েনার পরাজয়ের সুবিধা আদায় করে নেয় এবং কার্লোউইতজের চুক্তি স্বাক্ষর হয়। উসমানীয়রা বেশ কিছু এলাকার নিয়ন্ত্রণ হস্তান্তর করে। দ্বিতীয় মোস্তফা ১৬৯৫-১৬৯৬ সালে হাঙ্গেরিতে হাবসবার্গের বিরুদ্ধে পাল্টা আঘাত হানেন। কিন্তু এই অভিযান ব্যর্থ হয়।
রুশ হুমকি বৃদ্ধি
এই সময় রাশিয়ার সীমানা সম্প্রসারণ হুমকি হিসেবে দেখা দেয়। ১৭০৯ সালে পোলটাভার যুদ্ধে সুইডেনের রাজা দ্বাদশ চার্লস পরাজিত হলে উসমানীয়রা তাকে মিত্র হিসেবে স্বাগত জানায়। তিনি উসমানীয় সুলতান তৃতীয় আহমেদকে রাশিয়ার বিরুদ্ধে যুদ্ধ ঘোষণার অনুরোধ জানান যা ১৭১০-১৭১১ সালে প্রুথ নদীর অভিযানে উসমানীয়দের বিজয় নিয়ে আসে।
১৭১৬-১৭১৮ সালের অস্ট্রো-তুর্কি যুদ্ধের পর পাসারোউইতজের চুক্তি অনুযায়ী বানাত, সার্বিয়া ও অল্টেনিয়া অস্ট্রিয়ার হাতে ছেড়ে দিতে হয়। এই চুক্তির ফলে এও প্রতীয়মান হয় যে উসমানীয় সাম্রাজ্য প্রতিরক্ষামূলক অবস্থানে চলে এসেছে এবং ইউরোপে কোনো অভিযানে যাচ্ছে না। অস্ট্রো-রুশ-তুর্কি যুদ্ধ ১৭৩৯ সালে বেলগ্রেড চুক্তির সমাপ্তি ঘটায়। ফলে সার্বিয়া ও অল্টেনিয়া পুনরুদ্ধার হয় কিন্তু আজভ বন্দর রাশিয়ার কাছে ছেড়ে দিতে হয়। চুক্তির পর রাশিয়া ও অস্ট্রিয়া প্রুশিয়ার উত্থান নিয়ে ব্যস্ত হলে উসমানীয়রা তাদের থেকে মুক্ত হয়।
বিজ্ঞান ও প্রযুক্তির ক্ষেত্রে সংস্কার সাধন করা হয়। এজন্য ইস্তানবুল টেকনিকাল ইউনিভার্সিটির মত প্রতিষ্ঠান গড়ে তোলা হয়। ১৭৩৪ সালে পাশ্চাত্য গোলন্দাজ কৌশলের সাথে পাল্লা দেয়ার জন্য আর্টিলারি স্কুল প্রতিষ্ঠা করা হয়। ১৭২৬ সালে ইবরাহিম মুতেফেরিকা উজিরে আজম নেভশেহিরলি দামাত ইবরাহিম পাশা, উজিরে আজম ও অন্যান্য ধর্মীয় নেতাদেরকে ছাপাখানার প্রয়োজনীয়তা বোঝাতে সক্ষম হন এবং সুলতান তৃতীয় আহমেদ ধর্মীয় বিষয় বাদে অন্যান্য বই ছাপানোর অনুমতি দেন। ১৭২৯ সালে মুতেফেরিকার প্রেস প্রথম বই প্রকাশ করে এবং ১৭৪৩ সাল নাগাদ ২৩ খণ্ডে ১৭টি রচনা প্রকাশ করেন যার প্রত্যেক খণ্ডের ৫০০ থেকে ১০০০ এর মত কপি ছিল।
১৭৬৮ সালে রুশ সমর্থিত ইউক্রেনিয়ান সেনারা উসমানীয়দের নিয়ন্ত্রিত বাল্টায় প্রবেশ করে এবং এখানকার নাগরিকদের উপর গণহত্যা চালায় ও শহরে আগুন লাগিয়ে দেয়। এর ঘটনা রুশ-তুর্কি যুদ্ধে অংশ গ্রহণের জন্য উসমানীয়দের প্রভাবিত করেছে। ১৭৭৪ সালে কুচুকের সন্ধি যুদ্ধ সমাপ্ত করে। ১৮শ শতাব্দীর শেষ নাগাদ রাশিয়ার সাথে কিছু লড়াইয়ে পরাজয়ের ফলে কারো কারো মনে ধারণা জন্মায় যে পিটার দ্য গ্রেটের সংস্কার রুশদের শক্তিশালী করেছে এবং উসমানীয়দেরও সামনে আর পরাজয় থেকে রক্ষা পাওয়ার জন্য পাশ্চাত্য প্রযুক্তি গ্রহণ করতে হবে।
তৃতীয় সেলিম সর্বপ্রথম উসমানীয় সেনাবাহিনীতে ব্যাপক সংস্কারের প্রচেষ্টা শুরু করে। কিন্তু ধর্মীয় নেতৃবৃন্দ ও জেনিসারি সদস্যরা সংস্কারে আপত্তি করে। এসবকে কেন্দ্র করে জানিসারিরা বিদ্রোহ করে। সেলিমের প্রচেষ্টায় তাকে শেষপর্যন্ত নিহত হতে হয়। তবে তার উত্তরসূরি সুলতান দ্বিতীয় মাহমুদ সংস্কার বিরোধীদের দমন করে সংস্কার সম্পন্ন করেন।
সার্বিয়ান বিপ্লব (১৮০৪-১৮১৫) বলকান অঞ্চলে উসমানীয় সাম্রাজ্যের ভেতর জাতীয়তাবাদের উত্থানের সূচনা ঘটায়। ১৮২১ সালে উসমানীয় গ্রীসে স্বাধীনতা যুদ্ধ শুরু হয়। মলডাভিয়ায় সৃষ্ট একটি বিদ্রোহের পর করিন্থ উপসাগরের উত্তর অংশসহ উসমানীয় সাম্রাজ্যের প্রথম কোনো অংশ স্বাধীন হয়। ১৯ শতকের মধ্যভাগ নাগাদ উসমানীয় সাম্রাজ্যকে ইউরোপের রুগ্ন ব্যক্তি বলে ইউরোপীয়রা অবিহিত করতে থাকে।